CELEX: 62021CN0581
Language: fi
Date: 2021-09-21 00:00:00
Title: Asia C-581/21 P: Valitus, jonka Ryanair DAC ja Laudamotion GmbH ovat tehneet 21.9.2021 unionin yleisen tuomioistuimen (kolmas jaosto) asiassa T-866/19, Ryanair ja Laudamotion v. komissio, 12.7.2021 antamasta määräyksestä

15.11.2021   
            
            
               FI
            
            
               Euroopan unionin virallinen lehti
            
            
               C 462/31
            
         
      Valitus, jonka Ryanair DAC ja Laudamotion GmbH ovat tehneet 21.9.2021 unionin yleisen tuomioistuimen (kolmas jaosto) asiassa T-866/19, Ryanair ja Laudamotion v. komissio, 12.7.2021 antamasta määräyksestä
      (Asia C-581/21 P)
      (2021/C 462/36)
      Oikeudenkäyntikieli: englanti
      
         Asianosaiset
      
      
         Valittajat: Ryanair DAC ja Laudamotion GmbH (edustajat: E. Vahida, avocat, S. Rating, abogado ja I.-G. Metaxas-Maranghidis, dikigoros)
      
         Muu osapuoli: Euroopan komissio
      
         Vaatimukset
      
      Valittajat vaativat, että unionin tuomioistuin
      
                  —
               
               
                  kumoaa valituksenalaisen määräyksen;
               
            
                  —
               
               
                  palauttaa asian unionin yleiseen tuomioistuimeen uudelleen käsiteltäväksi;
               
            
                  —
               
               
                  määrää, että ensimmäisessä oikeusasteessa ja muutoksenhakuasteessa aiheutuneista oikeudenkäyntikuluista päätetään myöhemmin.
               
            
         Oikeudelliset perusteet ja pääasialliset perustelut
      
      Valittajat esittävät kaksi valitusperustetta.
      Unionin yleinen tuomioistuin rikkoi unionin oikeutta ja otti tosiseikat vääristyneellä tavalla huomioon 1) katsoessaan, että lähtö- ja saapumisaikojen jakamisesta annetun asetuksen (1) etusija on merkityksellinen määritettäessä, sisältyykö liikenteenjakamissääntöihin (2) täytäntöönpanotoimenpiteitä, ja 2) jättäessään huomiotta tavanomaisen tapahtumien kulun määrittäessään, että valittajien esittämä pyyntö lähtö- ja saapumisaikojen koordinaattorin täytäntöönpanotoimenpiteestä oli luonteeltaan keinotekoinen.
      Valittajat katsovat lisäksi, että unionin yleinen tuomioistuin ei esittänyt perusteluja valituksenalaisessa määräyksessä esittämiensä toteamusten tueksi.
      
         (1)  Lähtö- ja saapumisaikojen jakamista yhteisön lentoasemilla koskevista yhteisistä säännöistä 18.1.1993 annettu komission asetus (ETY) N:o 95/93 (EYVL 1993, L 14, s. 1).
      
         (2)  Lentoasemia Amsterdam Schiphol ja Amsterdam Lelystad koskevien liikenteenjakamissääntöjen vahvistamisesta Euroopan parlamentin ja neuvoston asetuksen (EY) N:o 1008/2008 19 artiklan mukaisesti 24.9.2019 annettu komission täytäntöönpanopäätös (EU) 209/1585 (tiedoksiannettu numerolla C(2019) 6816) (EUVL 2019, L 246, s. 24).